
			1625/2026 EBAZPENA, 2026ko irailaren 23koa, Osakidetza-Euskal osasun zerbitzuko zuzendari nagusiarena, zeinaren bidez Osakidetza-Euskal osasun zerbitzuko Santa Marina Ospitalearen kontratazio-mahaia aldatzen duena.

			Azaroaren 11ko 255/1997 Dekretuak, Osakidetza-Euskal osasun zerbitzua Ente Publikoaren Estatutuak ezartzen dituenak, honako hau xedatzen du 20.4 artikuluan: «Erakundearen Zuzendaritza Nagusiak, Administrazio Kontseiluak baimena eman ondoren, beharrezkotzat jotzen diren Kontratazio Mahaiak sortuko ditu, Ente Publikoko erakundeen dimentsionamenduaren arabera eta kontratuen esleipenean kontratazio-organoari laguntzeko eginkizunak betetzeko.

			Sortzen diren kontratazio-mahaiek honako kide hauek izango dituzte:

			a) Mahaiaburua: erakundeko zuzendaritza-kargua, kontratazio-organoa ez dena.

			b) Kontratazio-organoak izendatutako bi kide.

			c) Mahaikide-idazkari bat, erakundeari atxikitako letraduen edo zuzenbidean lizentziatutako kudeaketa-teknikarien artetik kontratazio-organoak izendatua. Mahaiko aholkulari juridikoaren eta idazkariaren eginkizunak beteko ditu, eta hitza eta botoa izango ditu.

			Mahaiko aholkulari juridikoaren eta idazkariaren eginkizunak beteko ditu, eta hitza eta botoa izango ditu. Mahaiaren bileretan parte hartu ahal izango dute, lehendakariaren ekimenez, kontratuaren xedearekin zerikusia duten gaietan ezagutza egiaztatua duten teknikari edo aditu independenteek, espedientean jasota utziz bertaratutako teknikari edo adituen nortasuna, haien prestakuntza eta lanbide-esperientzia. Horiek guztiek hitza izango dute, baina botorik ez.

			Kontratazio-mahaiaren funtzionamenduak ez du gastu publikoa handituko, eta mahaikideek ez dute ordainsaririk jasoko kontratazio-mahaiko kide gisa dituzten eginkizunak betetzeagatik. Horien sorrera eta funtzionamendua zerbitzu-erakunde bakoitzari esleitutako giza baliabideekin, baliabide teknikoekin eta aurrekontu-baliabideekin egingo da.

			Ekainaren 9ko 1352/1998 Erabakiaren bidez (1998ko uztailaren 15eko Euskal Herriko Agintaritzaren Aldizkarian argitaratua), Osakidetzako Santa Marina Ospitaleari atxikitako Kontratazio Mahaia sortu zen, Osakidetzako Estatutu Sozialak ezartzen dituen azaroaren 11ko 255/1997 Dekretuaren 20.4 artikulua aplikatuz.

			Ondoren, hainbat ebazpenen bidez, kontratazio-mahai horren osaera aldatu da, eta azkena irailaren 13ko 1167/2021 Ebazpena izan da, Santa Marina Ospitaleari atxikitako kontratazio-mahaiaren osaera aldatu zuena.

			Santa Marina Ospitaleko plantillan eta zerbitzuen antolaketan izandako aldaketen ondorioz, beharrezkoa da Kontratazio Mahaiaren osaera berriro aldatzea, egungo antolaketa-egiturara egokitzeko.

			Horregatik guztiagatik, Zuzendaritza Nagusi honek, legez eman zaizkion ahalmenez baliatuz, hau

			EBAZTEN DU:

			Lehenengoa.– Santa Marina Ospitaleari atxikitako Kontratazio Mahaiaren osaera aldatzea.

			

			Bigarrena.– Kontratazio Mahaiaren osaera honako hau izango dela adieraztea:

			Mahaiburua:

			– Titularra: Ekonomia eta Finantzako zuzendaria.

			– Ordezkoa: Erizaintzako zuzendaria.

			– 2. ordezkoa: Pertsonen zuzendaria.

			1. kidea:

			– Titularra: Ana Isabel Pereira Uriarte.

			– Ordezkoa: Aitor Peciña Etxabe jauna.

			– 2. ordezkoa: Sara Arribas García.

			2. kidea:

			– Titularra: Miren Jaione Gonzalez Torm.

			– Ordezkoa: Sara Arribas García.

			– 2. ordezkoa: Begoña de la Fuente Martínez.

			Batzordekide idazkaria:

			– Titularra: Maite Sope Andrés Álvarez, goi-mailako teknikari juridikoa (letradua) eta Administrazio eta Kudeaketa Ataleko burua.

			– Ordezkoa: Jose Angel Martínez Rodríguez jauna, Ezkerraldea Enkarterri Gurutzeta ESIko goi-mailako teknikari juridikoa.

			Hirugarrena.– Ebazpen hau jakinaraztea Kontratazio Mahaia osatzen duten pertsonei eta eginkizunak uzten dituztenei.

			Laugarrena.– Ebazpen honek sinatu eta hurrengo egunetik aurrera izango ditu ondorioak.

			Administrazio Publikoen Administrazio Prozedura Erkidearen urriaren 1eko 39/2015 Legearen 112, 121. eta, hurrengo artikuluetan ezarritakoaren arabera, ebazpen honek ez dio amaiera ematen administrazio-bideari, eta, beronen aurka, gora jotzeko errekurtsoa aurkeztu ahal izango diote interesdunek Osakidetzako Administrazio Kontseiluari, hilabeteko epean, ebazpena jakinarazi eta hurrengo egunetik aurrera.

			Vitoria-Gasteiz, 2026ko irailaren 23a.

			Osakidetza-Euskal osasun zerbitzuko zuzendari nagusia,

			MIREN LOREA BILBAO ARTECHE.

